**Chako lemo**

E nying Wuon gi Wuowi gi Chuny Matakatifu. Amen

**Wuonwa ma I polo**

Wuonwa ma I polo, Nyingi oluor, pinyi obi, kaka idwaro mondo otimore e piny kaka timore e polo:Imiwa tinende chiemba ma pilepile, iwenwa marichowa kaka waweyo ni ji matimonwa marach. Kik iterwa kar tem, to iwarwa kama rach.Amen

**Misawa maria**

Misawa Maria ipong’ gi nema jahawi kuom mon, gi Jesus nyathi mar iyi jahawi. Maria Matakatifu min Nyasaye, ikwanwae wan joketho kwauono gi kar thowa. Amen s

**Lemo mar chiew**

Nyasacha, alami amiyi chunya, akayi chieng’ ma tinende mondo odoki maber ni chunya kendo maber ni ringra. Amen

Nyasacha, agombo nang’o induljensia duto m’anyalo nwang’o kuom lemona kendo kuom tichna ma tinende.Amen

**Malaika**

Malaika mar Ruoth nohulo ni Maria, nomako ich kuom Chuny Matakatifu

Misawa Maria….

Ero an misumba Ruoth, otimna kaka iacho

Misawa Maria…

Wach nodoko dhano, nodak kuomwa

Misawa Maria…

Ikwanwae min Nyasaye Matakatifu, mondo wadok jomowinjore nwang’o gik ma Kristus nochokowa

**Walem**

Wakayi Ruodhwa mondo ilung’ nemani e chunywa kendo kaka malaika nohulonwa timruok dhano mar Kristus Wuodi, mondokamano nikech sandne gi musalape, wachop e duong mar chier, Nikech Kristus nogo Ruodhwa Amen

**Ruoth manyako**

Ruoth manyako ma i polo imor, alleluya

Nimar ng’ama niwinjori ting’o, alleluya

Nochier kaka nowacho, alleluya

Ikwanwae kuom Nyasaye, alleluya

Imor, iyil Bikira Maria, alleluya

Nimar Ruoth nochier adier, alleluya

**Walem**

Wakwayi Nyasachwa, in emaniyie kelo mor e piy kuom chier Wuodi Jesus Kristus Ruodhwa. Wakwayi, mondo imiwa nikwop janyuolne Bikira Maria, mondo wanwang’ mor mar ngima maokrum, nikech Kristus nogo ruodhwa. Amen

**Lemo mar okinyi**

Ayie nyasacha in ka ,alami aheri gi chunya duto. Agoyoni erokamano nimar in ema nichweya, niwara gi Wuodi m’ihero ahinya, niloka jakristus. Kendo agoyoni erokamano nimar n’irita otieno.

Amiyi chunya, gi ringra, gi parona, gi wachna, gi tichna,gi chandruokna matinende. Ariwogi kanyakla achiel gi sand Jesus Kristus Ruodhwa. Amiyi mago duto m’apwoyigo kendo ma achuligo marichona. Adagi chuth ketho tinendeto miya nemani nimar ok anyal timo gimoro maber k’aonge gi nemani.

**Lemo mar yie**

Nyasacha ayie chuth adier duto ma Eklesia makatholik puonjowa. Nimar in iwuon ema niyie lonigi ma ok nyal wuondi, maok inyal wuondowa. Amen

**Lemo mar geno**

Nyasacha, ageno kuomi chuth nikech Jesus Kristus in imiya nemani e pinyka gi ngima maokrum e polo k’amako buchi. Nimar in ema n’ichikowa, in iber ahinya in minyalo gikmoko duto in m’ichopo wachni. Amen

**Lemo mar hero**

Nyasacha, aheri ahinya gi chunya duto moloyo gikmoko duto. Nimar in iber ahinya; moher ahinya kendo ahero ji duto kaka aherora awuon nikech in.Amen

**Lemo mar kwero**

Nyasacha, akwero marichona gi chunya duto nimar giyanyi kendo gi kwinyi. Ajok gi marichona kendo akwerogi nimar aheroi gi nemani. Achikora kodi, kwero marichona timo tim mabeyo, adwaro tho moloyo timo tim marach maduong’ kata achiel. Amen

Bikira Maria matakatifu, malaika majaritna, gi jotakatifu duto mani e polo, mondo urita tinende gi kar thona amen.

**Par Bikira Maria**

Par Bikira Maria, moher ahinya ka nyakanene podi k’wawinjo ka nituono ng’amoringo obiro iri mondo irite m’okwayi mondo ikonye, m’odwari mondo ikwane. Emomiyo ageno kuomi, abiro kuomi. Achung’ nyimi k’akwero marichona, a min Jesus kiki itwona gik m’akwayo to mondo iwinja gi ng’wononi: yie lemona. Amen

Maria manochwe ka onge marach mar kodhi, ikwanwae man mw’aringo kuomi.